Jääkärilehto

Jääkärilehto on jääkäriliikkeen ja Jääkäripataljoona 27:n ensimmäisten kahdensadan vapaaehtoisen muistoksi istutettu, kahdestasadasta tammesta koostuva puisto Paimionjoen vesireitin varrella Hirsjärven itäpäässä lähellä Viikin siltaa Palikaisten Österkullassa Somerniemellä Somerolla. Aloitteen puiston perustamisesta teki vuonna 1954 jääkärieversti Eric Schauman. Puistoa ympäröivän aidan portissa on Jääkärimerkki.

Somerolla ja Somerniemellä on vaikuttanut kaikkiaan viisi jääkäriä, joista kaksi jääkärieverstejä ja kolme jääkärivääpeleitä. Näistä Somerolla syntynyt oli Mauno Liesi (e. Lindholm), jonka isä toimi vuosina 1896-1899 tilanhoitajana Someron Lammin Laurilan talossa. Karjalan siirtoväen mukana Somerolle muuttivat toisen maailmansodan jälkeen jääkärivääpelit Vilho Kaija Kaukolasta Someron Kivisojalle, Simo Pessi Kaukolasta Somerniemen Palikaisiin ja Joel Virolainen Muolaasta Somerniemen Oinasjärvelle. Jääkärieversti Eric Schauman muutti Somerniemellä omistamaansa Palikaisten Österkullaan Tampereelta vuonna 1959.

Aloite muistomerkkipuiston perustamisesta syntyi jääkärien kokoontumisessa Österkullassa 28. elokuuta 1954. Puut istutettiin 2. toukokuuta 1956.

Katso myös
 Ritaripuisto

Lähteet

Aiheesta muualla

Someron puistot
Someron nähtävyydet
Somerniemi
Suomen muistomerkit
Jääkäriaktivismi